Cuneiform Tablet CCT 3 21a (BM 113389)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ḫu-bur-ma a-na im-dí-DINGIR pu-šu-ke-en₆ a-mur-{d}UTU ù zu-pá qí-bi-ma a-na a-mur-{d}UTU ù zu-pá qí-bi₄-ma té-er-tí lá-li-im iš-tù ḫa-ḫi-im i-li-kà-ku-nu-tí-ma 1 GÚ AN.NA ša ki-ma i-a-tí i-dí-nu-ni-ku-nu-tí ki-ma lá-li-im a-tù-nu tal-qé-a a-na-kam 10 ma-na KÙ.BABBAR a-na AN.NA-ki-a a-wi-lúm pá-šu i-dí-nam lá li-bi₄ DINGIR-ma lá-lu-um me-et a-na-kam i-na KÙ.BABBAR-pí-šu al-qé-ma ša ki-ma šu-a-tí um-ma šu-ut-ma šu-pur-ma a-šar AN.NA-kà il₅-qé-ú-ni KÙ.BABBAR-áp-kà li-iš-qú-lu-ni-kum a-ḫu-ú-a a-tù-nu ki-ma ṭup-pí ta-áš-me-a-ni 10 ma-na KÙ.BABBAR ṣa-ru-pá-am i-na KÙ.BABBAR áp lá-li-im li-qé-a-ma a-na im-dí-DINGIR ù pu-šu-ke-en₆ šu-uq-lá